‘n Beskeie welwillendheidsgebaar van ‘n paar sakke mielies vir boere in die droogtegeteisterde Sutherland in die Noord-Kaap, het binne weke gegroei tot 480 ton voorraad om die ergste droogte in 'n lang tyd in hierdie streek te verlig. Tot dusver, word die totale waarde van die droogtebystand op R1,04 miljoen bereken, nadat die gemeenskap in die Overbergdistrik hul harte en beursies oopgemaak het.